৯৫বছৰীয়া সহধৰ্মিনী সহিতে ক'ভিড জয় ১০৫বছৰীয়া বৃদ্ধৰ... -\nHomeব্ৰেকিং নিউজ৯৫বছৰীয়া সহধৰ্মিনী সহিতে ক'ভিড জয় ১০৫বছৰীয়া বৃদ্ধৰ...\n৯৫বছৰীয়া সহধৰ্মিনী সহিতে ক'ভিড জয় ১০৫বছৰীয়া বৃদ্ধৰ...\nএপ্ৰিল 29, 2021\nমহাৰাষ্ট্ৰ : মন কৰিলেই চন বাকৰি মাটিতেই ধন। কথাষাৰ পুনৰ প্ৰমাণিত কৰিলে জীৱশ্ৰেষ্ঠ মানুহে। কাল কৰনা আতংকৰ মাজতে কিঞ্চিত আশাৰ বীজ সিঁচিবলৈ সক্ষম হৈছে এহাল দম্পত্তীয়ে। ক'ভিদ-১৯ত বিধ্বস্ত মহাৰাষ্ট্ৰত ঘটিছে এই বিৰল ঘটনা। মহাৰাষ্ট্ৰৰ কাটগাঁও তাণ্ড্ৰাত ১০৫বছৰীয়া বৃদ্ধই ক'ভিদ জয় কৰি পুনৰ উভতি আহিছে নিজ ঘৰলৈ। তেওঁৰ লগতে ৯৫বছৰীয়া সহধৰ্মিনীও এতিয়া ক'ভিড মুক্ত।\nবিগত ১০দিন ধৰি তেওঁলোক ICUত চিকিৎসাধীন হৈ আছিল। নিম্মগামী হৈ পৰিছিল অক্সিজেনৰ মাত্ৰা। কিন্তু, দুৰ্দান্ত মানসিক শক্তিৰ অধিকাৰী হোৱা বাবেই তেওঁলোকে ক'ভিড জয় কৰিবলৈ সক্ষম হৈছে বুলি মন্তব্য চিকিৎসকৰ।\nপ্ৰবীন সদস্য দুগৰাকী ক'ভিড-১৯ত আক্ৰান্ত হোৱাৰ বাবে উদ্বিগ্ন হৈ পৰিছিল চৌহান পৰিয়াল। শাৰীৰিক অৱস্থাৰ দ্ৰুত অৱনতিৰ বাবে তেওঁলোকৰ পুত্ৰ সুৰেশ চৌহানে ১০৫বছৰীয়া পিতৃ আৰু ৯৫বছৰীয়া মাতৃক চিকিৎসালয়ত ভৰ্তি কৰিবলৈ বাধ্য হয়। লাটুৰৰ বিলাসৰাও দেশমুখ চিকিৎসালয়ত ১০দিন ICUত আছিল দুয়ো।\nআৰু পঢ়িব পাৰিব : সান্ধ্য আইনৰ মাজতে মহানগৰীৰ এটিএমত সোমাল চোৰ\nপিতৃ-মাতৃক কাষত পাই আনন্দত আত্মহাৰা একমাত্ৰ পুত্ৰ সুৰেশে চৌহান। তেওঁ কয়, "গাঁওৰ মানুহে দেউতা-মাক চিকিৎসালয়লৈ নিবলৈ বাধা দিছিল। কিন্তু মাৰ জ্বৰ কমা নাছিল। দেউতাৰ পেটৰ সমস্যাই দেখা দিছিল। সেইবাবে বাধ্যহৈ তেওঁলোকক চিকিৎসালয়ত ভৰ্তি কৰিছিলো। তেওঁলোকৰ লগতে মোৰ তিনিটি সন্তান ক'ভিড-১৯ত আক্ৰান্ত।"\nPrevious articleকোনে কৰ'নাৰ 'ছুপাৰ স্প্ৰেডাৰ' আখ্যা দিলে মোডীক? কিয়?\nNext articleভয়ংকৰ বিপদৰ পৰা ৰক্ষা পৰে ৰংচাই বজাৰ !\nভাৰতীয় সেনাৰ সৰ্বাধিনায়ক বিপিন ৰাৱটৰ মৃত্যুত কি প্ৰতিক্ৰিয়া চিৰবৈৰী পাকিস্তানৰ?
